Diari Oficial de la Generalitat Valenciana


Sumari del DOGV 5062, del 02-08-2005 (2005/8485)

RESOLUCIÓ de 8 d'abril de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU la construcció d'una línia aèria trifàsica a 20 kV, des del suport de pas a subterrània, que cal situar al costat del camí del terme, fins al suport de pas a subterrània, que cal situar al costat del camí Serratelles, prop de la urbanització les Palmeres, en la partida la Granotera de Nules (Castelló), corresponent a l'expedient de referència ATLINE/2002/286/12 (projecte 364/02), s'aprova el projecte d'execució i es declara en concret la seua utilitat pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8485


Data del document
:   08-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Nules
    * subministrament d'energia elèctrica
    * empresa privada

RESOLUCIÓ de 8 d'abril de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU la construcció d'una línia aèria trifàsica a 20 kV, des del suport de pas a subterrània, que cal situar al costat del camí del terme, fins al suport de pas a subterrània, que cal situar al costat del camí Serratelles, prop de la urbanització les Palmeres, en la partida la Granotera de Nules (Castelló), corresponent a l'expedient de referència ATLINE/2002/286/12 (projecte 364/02), s'aprova el projecte d'execució i es declara en concret la seua utilitat pública. [2005/M8485]
  
Examinats els antecedents que es troben en l'expedient ATLINE/2002/286/12 (projecte 364/02), del Servici Territorial d'Energia, tramitat a instància de la mercantil Iberdrola Distribución Eléctrica, SAU (en avant Iberdrola).
  
Antecedents de fet
  
1. El 2 d'octubre de 2002 Iberdrola va sol·licitar l'autorització per a la construcció d'una línia aèria trifàsica a 20 kV, des del suport de pas a subterrània, que cal situar al costat del camí del terme, fins al suport de pas a subterrània, que cal situar al costat del camí Serratelles, prop de la urbanització les Palmeres, en la partida la Granotera de Nules (Castelló).
  
2. El dia 4 de novembre de 2002 van ser satisfetes les taxes de l'esmentat expedient, i va començar la tramitació.
  
3. Es va iniciar la corresponent informació pública del projecte per mitjà de la publicació en el Diari Oficial de la Generalitat Valenciana de l'11 de desembre de 2002, en el Butlletí Oficial de la Província de Castelló, del 19 de novembre de 2002, i en el periòdic Mediterráneo, del 13 de desembre de 2002. Així mateix es va publicar l'anunci corresponent en el tauler d'edictes de l'Ajuntament de Nules.
  
4. Amb data 2 de desembre de 2002 es va tramitar la separata a l'Ajuntament de Nules, i es va establir el condicionat corresponent.
  
5. El dia 17 de gener de 2003, per part de personal tècnic del Servici Territorial d'Energia, es va emetre un informe tècnic sobre el projecte.
  
6. El dia 6 de febrer de 2003 es va presentar un escrit d'al·legacions per part de Juan José Figueres Górriz, en representació de la mercantil Club Mare Nostrum, en el qual, en síntesi, manifesta la seua disconformitat amb l'establiment de suports i servitud de volada de la línia per la seua finca.
  
7. Amb data 24 d'abril de 2003, es remet ofici a Iberdrola perquè es justifique la ubicació dels suports núm. 1 al núm. 8 de la parcel·la núm. 792 del polígon 25, del terme municipal de Nules.
  
8. El 25 de novembre de 2004 es remeten les al·legacions de la mercantil Club Mare Nostrum a Iberdrola, amb indicació que presenten les contraal·legacions que estimen oportunes en el termini de 15 dies.
  
9. Iberdrola contesta el dia 21 de desembre de 2004 i manifesta, en síntesi, que s'han seguit criteris de minimitzar la longitud per a reduir l'impacte i optimitzar la inversió. Que no hi ha terrenys públics pels quals poguera transcórrer la línia. Que no es pot anar pel costat de la platja per contravindre en algun punt la Llei de Costes a més que hi ha parcel·les tancades de menys de 5.000 metres quadrats. Tampoc pot cenyir-se el traçat a la proximitat de la séquia, perquè això implicaria encarir la instal·lació i deixar de complir-se el que establix l'article 161 del Reial Decret 1955/2000.
  
Fonaments de dret
  
1. Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
2. Respecte a les al·legacions presentades per Juan José Figueres Ortíz, en representació de la mercantil Mare Nostrum, SA, en l'article 161 del Reial Decret 1.955/2000, d'1 de desembre, s'establixen les limitacions a la constitució de servitud de pas, i s'indica que la possibilitat tècnica d'una variació del traçat serà apreciada per l'òrgan que tramita l'expedient. En les esmentades al·legacions únicament es manifesta la seua disconformitat amb la instal·lació dels pals i la volada dels conductors de la línia, sense plantejar cap variació de traçat.
  
Este Servici Territorial d'Energia resol:
  
Primer
  
Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV, des del suport de pas a subterrània, que cal situar al costat del camí del terme, fins al suport de pas a subterrània, que cal situar al costat del camí Serratelles, prop de la urbanització les Palmeres, en la partida la Granotera de Nules (Castelló), corresponent a l'expedient amb referència ATLINE/2002/286/12 (projecte 364/02), i les característiques principals del qual són les següents:
  
Lloc de la instal·lació: terme municipal de Nules (Castelló).
  
Característiques principals: línia aèria trifàsica a 20 kV, des del suport de pas a subterrània, que cal situar al costat del camí del terme, fins al suport de pas a subterrània, que cal situar al costat del camí Serratelles, prop de la urbanització les Palmeres, en la partida la Granotera de Nules (Castelló).
  
Projecte tipus: línia aèria de MT 1451/0112/1, tipus A-C50 amb aïllament suspés.
  
Pressupost: 26.088,26 euros.
  
Segon
  
Desestimar les al·legacions interposades per la mercantil Club Mare Nostrum, SA, pels motius expressats en el fonament de dret segon d'esta resolució.
  
Tercer
  
Declarar en concret la utilitat pública de les instal·lacions autoritzades en el punt primer de la present resolució, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i dels drets afectats que es relacionen a continuació:
  
Tercer
  
Aprovar el projecte d'execució amb les condicions següents:
  
a) Les obres hauran de realitzar-se d'acord amb el projecte presentat amb les variacions que, si és procedent, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres al Servici Territorial d'Energia i adjuntarà el certificat tècnic de la instal·lació, als efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
e) El titular de la instal·lació tindrà en compte, per a la seua execució, el compliment de les condicions que han sigut establides per l'Ajuntament de Nules.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, en el termini d'un mes, comptador a partir de l'endemà de la notificació de la present, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Esta publicació es realitza igualment als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de notificació de la present resolució als titulars desconeguts o amb domicili ignorat o aquells en què, intentada la notificació, no s'haguera pogut practicar.
  
Castelló de la Plana, 8 d'abril de 2005.- El cap de l'Àrea d'Energia (p. d. Resolució del director general d'Energia de 24.03.2004): Fernando Fabra Gasset.